Til et nyt, videnskabeligt program på DR1 om afhængighed søges medvirkende med et stort forbrug af kaffe. Det kan være dig, der drikker meget mere end de gennemsnitlige tre-fire kopper om dagen, og som virkelig kan føle trangen til kaffe.

Vi er interesserede i at undersøge, hvordan kroppen vil reagere, når en sådan person akut stopper sit kaffeforbrug.

• Hvilke abstinenser vil et kaffestop sætte i gang?

• Hvor meget viljestyrke kræver det at stoppe?

Det er spørgsmål, vi gerne vil svare på, for på den måde at sammenligne hverdagens afhængigheder med de totalt ødelæggende afhængigheder som kokain og alkohol. Er du afhængig af kaffe, og vil du fortælle om din hverdagsafhængighed, så send en mail med billede, navn, adresse, alder og mobilnummer til: kaso@koncern.dk